Felicitas Casabella Fernández

Felicitas Casabella Fernández, nada en Ourol e finada no mesmo concello o 16 de abril de 1938, foi unha labrega galega.

 Traxectoria 
Na súa casa do Candedo refuxiábase o fuxido Alejandro Temblás Paz. O 16 de abril de 1938 foi recoñecido e denunciado e un grupo de falanxistas e gardas civís rodearon a casa para detelo. Alejandro logrou escapar do cerco saltando por unha fiestra, pero Felicitas morreu polas balas ou pola metralla das granadas. A súa irmá María Josefa Casabella Fernández e a súa filla Encarna Casabella Fernández, de trece anos de idade, saíron á aira co compromiso dos falanxistas de respectar as súas vidas, pero foron asasinadas na porta da casa. Os falanxistas queimaron a vivenda e mataron o gando e logo festexaron a orxía de sangue ceando uns cabritos confiscados na casa nunha taberna próxima.

 Véxase tamén 
 Ligazóns externas 
 Ficha en Vermellas Chamábanlles "Rojas" 
 As tres rosas vermellas do Candedo
 Ficha en Represión franquista en Lugo

Categoría:Asasinados polo bando nacional en Galicia
Categoría:Finados en 1938
Categoría:Nados en Ourol
Categoría:Nados en ano descoñecido
Categoría:Personalidades de Galicia sen imaxes finados hai máis de 80 anos